Valga Peetri-Luke kogudus

EELK Valga Peetri-Luke kogudus on luterlik kogudus Valgas. Kogudus kuulub Valga praostkonda ja kasutab Valga Jaani kirikut. Koguduse hooldajaõpetaja on Vallo Ehasalu, organist Jüri Goltsov. Juhatuse esimees on Margarita Jantsikene. Jumalateenistused on igal pühapäeval algusega kell 10.00 Valga Jaani kirikus. 1946(?). aastal liideti Valga linna Eesti Jaani kogudus, Valga Luke kogudusega ja moodustus Valga Peetri-Luke kogudus. Valga eesti koguduse asutamise päev oli 10. august 1880. a, mil päeval Karula koguduse õpetaja Paslack Valga linnakirikus eestikeelse jumalateenistuse pidas, koguduse Valga Jaani koguduse osakonna avatuks kuulutas ja Valga linna ja Kaagjärve ühes Läti poolega eestlasi üles kutsus omi kirikutähti, mis tänini kas Luke või teistes ümberkaudsetes kihelkondades, kust Valka asujad tulnud, sealt välja võtma ja Valga Jaani koguduse õpetaja praost Heinrich Christian Gustav Kupfferi kätte viima, Eesti koguduse personaalraamatu kokku seadmiseks. Praost Kupfferi poolt õnnistati Hans Einer jumalateenistuse lõpul, koguduse köstriks ja ka kooliõpetajaks. Kolmel esimesel aastal Eesti kogudusel omaette pastorit polnud, iga kuu käisid Eesti naabruskoguduste, Karula, Hargla, Urvaste, Helme ja Tarvastu pastorid, kõige sagedamini aga Karula Heinrich Ewald Paslack, jumalateenistust pidamas. Algselt oli koguduse nimi Valga linna Eesti Jaani kogudus. Ametlikult kutsuti eestlasi Valga Jaani koguduse eestlasteks, eestlased ise lugesid end Peetri kogudusse kuuluvaks ja rahvas nimetas ka neid Peetri koguduse liikmeiks. Esimesed neli õpetajat (Johannes Falck, Rudolf Kallas, Friedrich Lezius, Willem Reimann) olid Jaani koguduse õpetaja abid. Paul Undritz õnnistati 24. oktoober 1893. aastal Liivimaa kindralsuperintendendi Friedrich Hollmanni poolt iseseisvaks koguduse õpetajaks. Jumalateenistusi peeti eestlastele Valga linnakirikus nüüd kaks korda kuus. Valga Jaani kirikut nimetati linnakirikuks ja Luke kihelkonnakirikut maakirikuks. Jaani kogudus iseseisvus 26.02.1906 Johannes Falck, 23.09.1883 – jaanuar 1884, Valga Jaani koguduse õpetaja abi Rudolf Gottfried Kallas 04.03.1884 – 1887, Valga Jaani koguduse õpetaja abi Friedrich Eduard Lezius 17.01.1887 – 01.07.1890, Valga Jaani koguduse õpetaja abi Villem Reiman september-november 1890, Valga Jaani koguduse õpetaja abi Paul Undritz 24.10.1893 – 1.12.1897 enne seda 1890-1893 abiõpetaja), Valga Jaani eesti koguduse õpetaja Richard Alexander Georg Wühner vikaarõpetaja alates 1897, õpetaja 19.12.1898 – 31.1.1919 Nikolai Bäuerle, 1919 – 1920 mai, adjunktõpetaja Oskar Frey 27.04.1921 – (valiti 10.10.1920, kuid vaidlustuse tõttu olid korduvad valimised 10.04.1921) Eduard Friedrich Aksim 04.03.1923 – 15.10.1924 Johannes Kerg 1922 – 1924 (samal ajal 1919-1924 Läti–Valga Luke koguduse õpetaja) Arnold-Ferdinand Tammik (valiti 7.12.1924) 15.03.1925 (õnnistati) – 1945. Paul Uibopuu, 1947 – 1953, Valga Peetri-Luke koguduse õpetaja Jaan Audova, 1953 – 1977, Valga Peetri-Luke koguduse õpetaja Peep Audova, 1977 – 2006, Valga Peetri-Luke koguduse õpetaja Heino Nurk, 2007 – 2009, Valga Peetri-Luke koguduse õpetaja Margus Suvi, 2018 – , Valga Peetri-Luke koguduse õpetaja Lühikesi teateid Walga Peetri koguduse ja kirikukooli elust., Eesti Kirik (1923-1940), nr. 37, 18 september 1930 Eduard Friedrich Aksim 1876-1930, valgalinn.ee Valga Peetri kogudus 1880-, valgalinn.ee "Emeriitõpetaja Peep Audova". Originaali arhiivikoopia seisuga 17. september 2019. Vaadatud 22. mail 2022. Tagandatud homovaimulik ei välista kiriku vastu kohtusse pöördumist, www.lounaleht.ee, 14/10/2010